CELEX: 32021D2059
Language: hu
Date: 2021-11-23 00:00:00
Title: A Politikai és Biztonsági Bizottság (KKBP) 2021/2059 határozata (2021. november 23.) az Európai Uniónak a földközi-tengeri térségben folytatott katonai művelete (EUNAVFOR MED IRINI) engedélyének megerősítéséről (EUNAVFOR MED IRINI/5/2021)

2021.11.26.   
               
               
                  HU
               
               
                  Az Európai Unió Hivatalos Lapja
               
               
                  L 422/3
               
            
         A POLITIKAI ÉS BIZTONSÁGI BIZOTTSÁG (KKBP) 2021/2059 HATÁROZATA
         (2021. november 23.)
         az Európai Uniónak a földközi-tengeri térségben folytatott katonai művelete (EUNAVFOR MED IRINI) engedélyének megerősítéséről (EUNAVFOR MED IRINI/5/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikkére,
         tekintettel az Európai Uniónak a földközi-tengeri térségben folytatott katonai műveletéről (EUNAVFOR MED IRINI) szóló, 2020. március 31-i (KKBP) 2020/472 tanácsi határozatra (1) és különösen annak 8. cikke (3) bekezdésére,
         mivel:
         
                     (1)
                  
                  
                     A Tanács 2020. március 31-én elfogadta a (KKBP) 2020/472 határozatot, amellyel létrehozta és elindította az Európai Uniónak a földközi-tengeri térségben folytatott katonai műveletét (EUNAVFOR MED IRINI) a 2021. március 31-ig tartó időszakra.
                  
               
                     (2)
                  
                  
                     A (KKBP) 2020/472 határozat 8. cikkének (3) bekezdése úgy rendelkezik, hogy az említett időszak ellenére a művelet engedélyét négyhavonta meg kell erősíteni, valamint hogy a Politikai és Biztonsági Bizottságnak meg kell hosszabbítania a műveletet, kivéve, ha a műveleti tervben meghatározott kritériumok szerint gyűjtött, megalapozott bizonyítékok azt támasztják alá, hogy a művelet tengeri eszközeinek telepítése szívóhatást gyakorol a migrációra.
                  
               
                     (3)
                  
                  
                     A Tanács 2021. március 26-án elfogadta a (KKBP) 2021/542 határozatot (2), amellyel 2023. március 31-ig meghosszabbította a műveletet, ugyanazon megerősítési eljárás alkalmazása mellett.
                  
               
                     (4)
                  
                  
                     A műveleti parancsnok havonta jelentést tett a szívóhatásról.
                  
               
                     (5)
                  
                  
                     A művelet engedélyét a megbízatása hatodik négyhónapos időszakára vonatkozóan meg kell erősíteni, és a műveletet ennek megfelelően meg kell hosszabbítani,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság megerősíti az EUNAVFOR MED IRINI engedélyét, és a műveletet 2021. december 1-jétől 2022. március 31-ig meghosszabbítja.
         
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. november 23-án.
            
               
                  a Politikai és Biztonsági Bizottság részéről
               
               
                  az elnök
               
               S. FROM-EMMESBERGER
            
         
         
            (1)  HL L 101., 2020.4.1., 4. o.
         
         
            (2)  A Tanács (KKBP) 2021/542 határozata (2021. március 26.) az Európai Uniónak a földközi-tengeri térségben folytatott katonai műveletéről (EUNAVFOR MED IRINI) szóló (KKBP) 2020/472 határozat módosításáról (HL L 108., 2021.3.29., 57. o.).